University of Professional Studies

University of Professional Studies, Accra (UPSA) ka ba da buoni li ye Institute of Professional Studies (IPS), ana gɔmɛna university sakur kanɛ bɛ Ghana. Sakur la zinꞌig bɛnɛ Accra. UPSA anɛ university kanɛ an yiiga Ghana sʋꞌʋlim pinꞌili zamis nidib gbaŋ zamisig paꞌalig nɛ nuꞌug tʋʋma paꞌalig. University of Professional Studies Act, yʋʋm tusayi nɛ piinɛ ayi (wada kɔbisnii nɛ pisi) da kɛna tiꞌak yʋꞌʋr la yi Institute of Professional Studies lɛbis University of Professional Studies, Accra. UPSA mɔr paŋ ye ba zamis ka tis banɛ zamis anina kasɛta gbana linɛ sit paꞌal ye ba zamisi yi zinꞌig kan la. Ba da maal suori tis banɛ bɔɔd zamisig anina yʋʋm tusayi nɛ piinɛ awai nɛ tusayi nɛ pisi zamisig yʋʋŋ la. Ba da yɔꞌɔg suor paalig ka sakur biis zamis zamisbanɛ an ACCA, ICAG, CIM, CIMA, ICSA nɛ siꞌeba, ba yʋʋma anaasi zamisig naar, lin na niŋ siꞌem ka ba yina paam tʋʋma tʋm. Pinꞌilig University la da pinꞌil nɛ yʋʋm tusir, kɔbiswai nɛ pisyuobʋ nɛ anu ni, an asʋꞌʋmmɛŋ sakur kanɛ zamisid kpikpiŋ yela, ka gɔmɛna diꞌe li bɛ yʋʋm tusir, kɔbiswai nɛ pisyɔpɔi nɛ anii ni, dɔlisid wada kanɛ da paꞌan nuꞌug tʋʋma yela, yʋʋm tusir, kɔbiswai nɛ pisyɔpɔi nɛ anii la (SMCD kɔbisyiꞌ). Li nyaꞌaŋ ka ba paꞌan nuꞌug tʋʋma paꞌaligi bɛ ligidi kanl zamisig, tuongaadig zamisig nɛ zamis siꞌeba, ka li wʋsa da yinɛ Institute of Professional Studies Act, (Act 566), 1999. Ba da paꞌan nidib kpikpiŋ zamisig anina. Sɛnlʋŋ nwadig ni, yʋʋm tusayi nɛ anu la ni ka ba pinꞌili zamisid Bachelor's degree zamisig ye ba dɔlis IPS Act 566 wada la. Gɔmɛna zugraan da tig nuꞌugi li zugin nɛ yʋʋm tusayi nɛ anii, sɛnlʋŋ nwadig la ni, ka li da paꞌal ye li yʋꞌʋn paae gɔmɛna university ziꞌesim bɛn. University la zamisid banɛ naae koligi nɛ banɛ naae ba university yiiga yʋʋma anaasi zamisig kɔnꞌɔb-kɔnꞌɔb ka bɔɔd ye ba tɔlis tuon. Zamis paala da kɛn tɛɛns kɔnꞌɔb-kɔnꞌɔb la da kɛ ka ba da tiak wada 566 linɛ da pinꞌil yʋʋm tusir, kɔbiswai nɛ piswai nɛ awai ni la. Waꞌae tuon sa, University of Professional Studies Act, 2012 (ACT 850) da kɛna pinꞌil tʋʋma, ka li kɛ ka ba tiꞌak sakur la pʋd ye University of Professional Studies, Accra (UPSA). UPSA da paas zamisig siꞌeba anina ye sakur biis zamis, bɛ yʋʋm tusayi nɛ piinɛ wai nɛ tʋsayi nɛ pisi zamisig yʋʋŋ la. Wada da bɛ kɛ ka sakur biis banɛ zamisid degree zamisig lɛn zamis nuꞌug tʋʋma zamisig yinnɛ paas, ba siꞌeba an ACCA, ICAG, CIM, CIMA, ICSA nɛ banɛ paas, ka li kɛt ka ba naad nɛ kasɛta gbana ayiꞌ. Vice-Chancellor Professor Abednego Feehi Okoe Amartey da pianꞌa paꞌal wada paalig nwaꞌ yela bɛ banɛ da paas piinɛ yinnɛ ni naad University la, ka da maani li malʋŋ la ni. Yʋʋm tusayi nɛ pisi, sɛnlʋŋ nwadig la ni, gɔmɛna zugraan kʋdʋg Nana Akufo-Addo da da yɔꞌɔg bɔɔl nwɛnꞌɛb zinꞌig kanɛ ka nidib kɔbisnu na nyaŋi kpɛnꞌɛ li pʋʋgin bɛ UPSA. Fʋ yaꞌa yis bɔɔl nwɛnꞌɛb zinꞌig la, dɔɔg la da mɔr zinꞌig kanɛ ka saam banɛ an kpɛɛmnam na nyaŋi zinꞌin, ka mɔr fʋʋd tiꞌasig zinꞌis, nɛ zinꞌis banɛ ka ba sʋꞌad laꞌad, dʋꞌʋnim zinꞌis, ka lɛn mɔr dɔɔdi tis University la kpɛɛmnam. Ba Vice-Chancellor da pianꞌa paꞌal ye tɛŋ la dim yaꞌa bɔɔd, ba tɔnꞌɔe kpɛnꞌɛ zinꞌigin la diꞌem. Ban pʋd gbɛɛnsig zinꞌig ye Dr. Matthew Opoku Prempeh la yela Ban da laꞌas university la ni la da kɛ ka ba kpɛn nɔk suor kanɛ zunꞌoe Dr. Prempeh nɛ on da an kpɛɛm sʋŋ, Minister kanɛ gɔsid gbaŋ zamisig lʋgir la nɛ on da nyaŋi sʋŋi mɛ dɔɔdi tis sakur bɛda la yela. Dr. Kofi Ohene Konadu, onɛ daa an kugdaani tis UPSA University da zunꞌoe Dr. Prempeh nɛ on da sʋŋ university la ka ba nɔbig ka kɛŋ tuon la. O da pianꞌa paꞌal Dr. Prempeh da nyaŋi sʋŋ siꞌem ka ba paam ligidi mɛ dɔɔg yaliŋ kanɛ an gbɛɛnsig zinꞌg, ka ba yʋꞌʋn pʋdi li yʋꞌʋr ye Dr. Matthew Opoku Prempeh Hostel. Vice-Chancellor tʋʋma Prof Abednego Feehi Okoe Amartey 2016- (onɛ an Vice-Chancellor tis University of Professional Studies). Prof Joshua Alabi 2012-2016 (Vice-Chancellor kanɛ da an yiiga tis University of Professional Studies). zamisignam Banɛ naae SHS nɛ koligi nam zamisig · Bachelor of Arts in Public Relations Management. · Bachelor of Science in Accounting. · Bachelor of Science in Accounting and Finance. · Bachelor of Science in Business Economics. · Bachelor of Science in Actuarial Science. · Bachelor of Business Administration. · Bachelor of Science in Information Technology Management. · Bachelor of Science in Marketing. · Bachelor of Science in Real Estate Management and Finance. · 4-Year Bachelor of Laws (LLB). · 3-Year Post First Degree Bachelor of Laws (LLB). Diplomas · Diploma in Accounting. · Diploma in Marketing. · Diploma in Management. · Diploma in Public Relations Management. · Diploma in Information Technology Management. Professional programmes · Association Of Certified Chartered Accountants (ACCA) UK. · Institute of Chartered Accountants, Ghana (ICAG). · Chartered Institute Of Marketing, (CIM) UK. · Chartered Institute Of Management Accountants (CIMA) UK. · Institute Of Chartered Secretaries and Administrators (ICSA) UK. Banɛ zamisid ye ba dʋꞌal university gbaŋ zug · Master of Philosophy in Finance. · Master of Philosophy in Leadership. · Master of Business Administration in Accounting and Finance. · Master of Business Administration in Auditing. · Master of Business Administration in Corporate Governance. · Master of Business Administration in Internal Auditing. · Master of Business Administration in Marketing. · Master of Business Administration in Petroleum Accounting and Finance. · Master of Business Administration in Total Quality Management. · Master of Science in Leadership. Nidib siꞌeba bane naae anina · Joshua Alabi · Margaret Ansei · Ball J · Camidoh · Albert Kan-Dapaah · Ernest Henry Norgbey · Eric Oduro Osae · Otumfuo Nana Osei Tutu II · Xabier Pikaza · Stonebwoy Gbanvɛɛnsa